cyanic-selkie/wikianc huggingface dataset:
Brakspruit (Oos-Kaap)
''Hierdie artikel handel oor die sytak van die Oranjerivier. Vir ander riviere met dieselfde naam, sien Brakspruit (dubbelsinnig)''
Die Brakspruit is 'n rivier in die verre-noorde van die Oos-Kaap. Dit ontspring in die Dreunberg noordwes van Burgersdorp en vloei dan noordwaarts tot in die Gariepdam.
Esperiopsis flagrum
Esperiopsis flagrum is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Esperiopsis en tot die familie Esperiopsidae. Die wetenskaplike naam van die spesie is die eerste keer geldig gepubliseer in 2006 deur Lehnert, Stone & Heimler.
Omar Epps
Omar Epps (gebore 20 Julie 1973) is 'n Amerikaanse kletskunstenaar, akteur en vervaardiger. Hy is bekend vir sy rolle in die rolprente Higher Learning (1995), Love & Basketball (2000), en Dracula 2000 (2000), en in die televisiereeks House (2004).
Fritz Kreisler
Friedrich "Fritz" Kreisler (2 Februarie 1875 – 29 Januarie 1962) was 'n Oostenryks-gebore violis en komponis. Hy was tydens sy era as een van die roemrykste meesters van die viool beskou, en inderdaad ook as een van die grootste violiste van alle tyd. Hy is bekend om die 'soetheid' van sy toon en sy uitdrukkingsvolle frasering. Hy het soos baie groot violiste van sy tyd 'n karakteristieke klank voortgebring wat onmiddellik herkenbaar is as sy eie. Alhoewel sy styl grootliks afkomstig is van die Frans-Belgiese skool, herinner dit steeds aan die gerieflike of "gemütliche" leefstyl van voor-oorlogse Wene.
Biografie
Kreisler was in Wene gebore as die seun van Anna (née Reaches; haar oorspronklike Hebreeuse naam soos vervat in haar seuns se geboortesertifikate was "Chaje Riwe"; wat uitgespreek word as "Chaje Ribe".) en Samuel Kreisler, 'n geneesheer. Hy was van Joodse afkoms, maar is egter op 12-jarige ouderdom gedoop. Hy het by die Universiteit van Musiek en Uitvoerende Kunste in Wene (Weense Konservatoria) onder Anton Bruckner, Jakob Dont en Joseph Hellmesberger Jr. gestudeer, en in Parys waar sy onderwysers Léo Delibes, Lambert Massart en Jules Massenet ingesluit het. Terwyl hy in Parys was het hy op 12-jarige ouderdom die "Premier Grand Prix de Rome" goue medalje gewen. Hy het teen veertig ander deelnemers deelgeneem, wat almal ten minste twintig jaar oud was.
Hy het op 10 November 1888 sy buiging in die Verenigde State gemaak by die Steinway-saal in New York Stad, en sy eerste toer van die V.S.A. in 1888-1889 met Moriz Rosenthal onderneem. Hy het daarna na Oostenryk teruggekeer en aansoek gedoen om 'n betrekking in die Weense Filharmoniese Orkes. Sy aansoek was egter afgekeur deur die konsertmeester Arnold Rosé. As gevolg hiervan het hy die musikale wêreld verlaat ten einde medies te studeer. Hy was vlugtig in die Leër gewees voordat hy in 1899 na die viool teruggekeer het toe hy 'n konsert met die Berlynse Filharmoniese Orkes onder leiding van Arthur Nikisch gegee het. Dit sou hierdie konsert sowel as 'n reeks Amerikaanse toere van 1901 tot 1903 wees wat hom roem en erkenning gebring het.
In 1910 het Kreisler die eerste uitvoering van Elgar se Vioolconcerto gegee, welke werk deur hom aangevra is en ook aan hom gewy is. Hy het vlugtig in die Oostenrykse Leër gedien gedurende die Tweede Wêreldoorlog voordat hy eerbaar ontslaan is as gevolg van beserings en wonde wat hy gedurende sy diens opgedoen het. Hy het op 24 November 1914 in New York Stad gearriveer, en die res van die oorlog in Amerika deurgebring. Hy het in 1924 na Europa teruggekeer, waar hy eerste in Berlyn gewoon het, waarna hy in 1938 na Parys getrek het. Kort daarna, tydens die uitbreek van die Tweede Wêreldoorlog, het hy hom weereens in die VSA gevestig en in 1943 'n genaturaliseerde burger van die land geword. Hy het vir die res van sy lewe daar gewoon en sy laaste openbare konsert in 1947 gegee, sowel as uitvoerings gedurende uitsendings vir 'n paar jaar daarna.
Kreisler was op 26 April 1941 betrokke gewees in 'n ernstige ongeluk terwyl hy 'n straat in New York gekruis het. Hy het 'n skedelbreuk opgedoen en was vir meer as 'n week in 'n koma gewees. Gedurende sy latere jare het hy gely aan gehoorverlies asook 'n verslegting in sy sig as gevolg van katarakte.
Kreisler het in 1962 in New York Stad aan 'n hartkondisie wat deur sy gevorderde ouderdom vererger is beswyk. Hy was begrawe in 'n private mausoleum in Woodlawn Cemetery, Bronx, New York.
Erfenis
Kreisler het 'n groot aantal stukke vir die viool geskryf, insluitende solos vir toegifstukke, soos sy "Liebesleid" en "Liebesfreud". Sommige van Kreisler se komposisies was pastiches wat oënskynlik in die styl van ander komponiste geskryf is. Die werk was oorspronklik toegeskryf aan vroeëre komponiste soos byvoorbeeld Gaetano Pugnani, Giuseppe Tartini en Antonio Vivaldi, maar in 1935 het Kreisler onthul dat dit hy was wat die stukke geskryf het. Toe kritici gekla het, het Kreisler geantwoord dat hulle alreeds die komposisies as waardig beskou het: "Die naam verander, die waarde bly", het hy gesê. Hy het ook operettas geskryf, insluitende in 1919 Appelbloeisels en in 1932 Sissy, 'n strykkwartet, en kadense, insluitende kadense vir Brahms se Vioolconcerto Op. 77, Paganini se Vioolconcerto No. 1 in D majeur en Beethoven se Vioolconcerto Op. 61. Sy kadens vir die Beethoven concerto is die kadens wat die meeste deur violiste vandag gespeel word. Hy het ook musiek vir die 1936 rolprent The King Steps Out wat deur Josef von Sternberg geregisseer is; en gebaseer is op die vroeë jare van Keiserin Elisabeth van Oostenryk; geskryf. Kreisler het uitvoerings gemaak en sy eie weergawe van die eerste beweging van Paganini se D majeur Vioolconcerto geskryf. Die beweging is herskryf, in sommige plekke opnuut geharmoniseer en die orkestrale inleiding is in sommige plekke geheel en al herskryf. Die algehele effek wat geskep word is die van 'n laat-negentiende eeuse werk.
Kreisler het verskeie antieke viole wat deur luitmakers soos Antonio Stradivari, Pietro Guarneri, Giuseppe Guarneri, en Carlo Bergonzi gemaak is besit, welke met verloop van tyd sy naam sou dra. Hy het ook 'n Jean-Baptiste Vuillaume viool van 1860 besit, wat hy dikwels as sy tweede viool gebruik het, en wat hy dikwels aan die jong wonderkind Josef Hassid geleen het. In 1952 het hy sy Giuseppe Guarneri aan die Biblioteek van Kongres in Washington, D.C. geleen waar dit vandag nog vir uitvoerings in die biblioteek gebruik word.
Wat opnames betref, herinner Kreisler se styl aan die van sy jonger tydgenoot Mischa Elman, met 'n geneigdheid na uitgebreide tempos en 'n deurlopende en wisselende vibrato, uitdrukkingsvolle frasering en 'n melodiese benadering tot passasie-werk. Kreisler maak gebruik van aansienlike portamento en rubato. Die twee violiste se benadering is minder ooglopend en soortgelyk in die groot werke van die standaard repertorium soos Felix Mendelssohn se Vioolconcerto as in die kleiner werke. 'n Reis na 'n Kreisler konsert word in Siegfried Sassoon se 1928 outobiografiese roman Memoirs of a Fox-Hunting Man in herinnering geroep.
Opnames
Kreisler se werk word redelik goed verteenwoordig op beide langspeelplaat - en CD heruitreikings. Oorspronklike opnames was gemaak op RCA Victor en HMV. Sy finale opnames was in 1950 gemaak.
Devia xeromorpha
Devia xeromorpha is 'n meerjarige plant en geofiet wat tot die genus Devia behoort en is deel van die fynbos. Die spesie is endemies aan die Noord-Kaap en word gevind op die hoër gedeeltes van die Roggeveld-eskarp noordwes van Sutherland. Die plant het 'n voorkomsgebied van 70 km2, daar is slegs twee sub populasies en word as seldsaam beskou. Dit het tans geen bedreigings nie.
Daar is net een spesie in die genus, Devia is dus 'n monotipiese takson. Die genus is vernoem na Miriam Phoebe de Vos.
Psydrax manambyanus
Psydrax manambyanus is meerjarige, struik of 'n boom wat deel is van die Rubiaceae familie. Die plant is endemies aan Madagaskar.
Barbara Blair
Barbara Blair (17 Maart 1911 – 25 Mei 1976) was 'n Amerikaanse aktrise. Sy was bekend vir haar rol in die rolprent Hold My Hand (1938).
Psoralea odoratissima
Psoralea odoratissima is 'n plantspesie in die familie Fabaceae en is endemies aan die Wes-Kaap. Die spesie kom van Langeberg tot by Seweweekspoort in die Swartberge op hoogtes van 300 tot 1330m voor en is deel van die fynbos. Daar is tien subpopulasies en die plant word bedreig deur indringerplante.
Psydrax virgatus
Psydrax virgatus is meerjarige, struik of 'n boom wat deel is van die Rubiaceae familie. Die plant is endemies aan Angola.
Psoralea floccosa
Psoralea floccosa is 'n plantspesie in die familie Fabaceae en is endemies aan die Oos-Kaap en die Wes-Kaap en is deel van die fynbos. Dit kom in die Langeberg, Outenikwaberge en Tsitsikammaberge voor.
Esperiopsis flava
Die spons behoort tot die genus Esperiopsis en tot die familie Esperiopsidae. Die wetenskaplike naam van die spesie is die eerste keer geldig gepubliseer in 1993 deur Lévi.
Timothy Blake
Timothy Blake is 'n Amerikaanse aktrise, regisseuse, en skryfster. Sy is bekend vir haar rolle in die rolprent Dreamscape (1984) en in die televisiereekse Adam's Rib (1973) en Mork & Mindy (1978).
Psydrax whitei
Psydrax whitei is meerjarige, struik of 'n boom wat deel is van die Rubiaceae familie. Die plant is inheems aan Malawi, Tanzanië en Zambië.
Boor-10
Boor-10 (chemiese notasie (B) is 'n stabiele isotoop van boor. Dit is 'n taamlik seldsame isotoop.
Neutrondiffraksie
Hierdie isotoop is heeltemal ongeskik vir neutrondiffraksie omdat sy absorpsiedeursnee baie groot is: 3835 barn vir neutrone met 2200 m/s snelheid. Neutrondiffraksie aan boorverbindings vereis isitoopvervanging deur B en dit is taamlik duur.
Neutronvangs
'n Ander proses vervaardig helium en tritium:
Die isotoop se deursnee word kleiner met die kinetiese energie van die neutrone. Vinnige neutrone word minder gou ingevang.
Psydrax shuguriensis
Psydrax shuguriensis is meerjarige, struik of 'n boom wat deel is van die Rubiaceae familie. Die plant is endemies aan Tanzanië.
Klas 4-stoomlokomotief
Die Klas 4 is 'n tipe stoomlokomotief wat deur die Suid-Afrikaanse Spoorweë in die vorige eeu gebruik is. Die klas het twee subklasse.
Klas 4AR
Wanneer Klas 4A toegerus word met Nommer-2 stoomketels word hulle as Klas 4AR herklassifiseer. Die laaste van die klas het rangeerdiens gedoen in die Wes-Rand en is uit diens onttrek in 1974.
John Ericson
John Ericson (gebore 25 September 1926) is 'n Amerikaanse akteur. Hy is bekend vir sy rolle in die rolprente Bad Day at Black Rock (1955), Forty Guns (1957), The Money Jungle (1967), en Bedknobs and Broomsticks (1971).
Lela Bliss
Lela Bliss (11 Mei 1896 – 15 Mei 1980) was 'n Amerikaanse aktrise. Sy was bekend vir haar rolle in die rolprente The Dark Mirror (1946) en The Snake Pit (1948), en in die televisiereekse Blondie (1957) en The Twilight Zone (1959).
Esperiopsis heardi
Die spons behoort tot die genus Esperiopsis en tot die familie Esperiopsidae. Die wetenskaplike naam van die spesie is die eerste keer geldig gepubliseer in 1982 deur Boury-Esnault & Van Beveren.
Barn
'n Barn is 'n meeteenheid van oppervlak wat uit die cgs-sisteem stam.
Psydrax splendens
Psydrax splendens is meerjarige, struik of 'n boom wat deel is van die Rubiaceae familie. Die plant is inheems aan die Demokratiese Republiek die Kongo, Gaboen, Kameroen en Nigerië.
Barn
Dit is 'n metriese eenheid, maar nie 'n SI-eenheid nie. Die barn word nogtans in die kernfisika baie gebruik.
Esperiopsis incognita
Esperiopsis incognita is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Esperiopsis en tot die familie Esperiopsidae. Die wetenskaplike naam van die spesie is die eerste keer geldig gepubliseer in 1916 deur Stephens.
Berillium-10
Berillium-10 (chemiese notasie Be) is 'n radioaktiewe isotoop van berillium.
Datering
Hierdie isotoop is kosmogeen, wat wil sê dat dit deur kosmiese straling gevorm kan word. In die aarde se atmosfeer ontstaan dit deur die reaksie tussen kosmiese straling en suurstof of stikstof en daarna slaan dit skielik uit die lug neer. Dit bind aan stofdeetjies of los op in waterdruppeltjies. Dit bly baie korter in die atmosfeer as ander kosmogene isotope soos koolstof-14.
Dit hoop op die grond op en kan byvoorbeeld gebruik word om die erosiesnelheid te meet. Baie klein hoeveelhede kan ook binne die boonste meter van die grond of die rotse gevorm word indien hulle duisende jare onverstoor bly. Dit skep 'n verskil tussen die oppervlak en die binnelae van die gesteente en dit gee inligtings oor hoe lank die grondlae aan die sonlig blootgestel is. Op groot hoogtes in die gebergtes is die effek groter. Die isotoop se halfleeftyd is langer as koolstof-14 s'n: 1,38 miljoen jaar.
Die nuklied ook 'n uitgestorwe oerisotoop en sy reste word in sommige kalsium-aluminiumryke insluitsels in chondriete aangetref.
Barnard-katalogus
Die sterrekundige Edward Emerson Barnard het ’n lys van donker newels saamgestel wat bekend is as die Barnard Catalogue of Dark Markings in the Sky, of Barnard-katalogus. Die newels op die lys het bekend geword as Barnard-voorwerpe.
Op ’n weergawe van die lys uit 1919 is daar 182 newels; teen 1927 was daar 369.
Bill Erwin
Bill Erwin (2 Desember 1914 – 29 Desember 2010) was 'n Amerikaanse akteur. Hy was bekend vir sy rolle in die rolprente Somewhere in Time (1980), Planes, Trains & Automobiles (1987), Home Alone (1990), en Naked Gun 33 1/3: The Final Insult (1994).
Esperiopsis informis
Esperiopsis informis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Esperiopsis en tot die familie Esperiopsidae. Die wetenskaplike naam van die spesie is die eerste keer geldig gepubliseer in 1915 deur Stephens.
Psoralea montana
Psoralea montana is 'n plantspesie in die familie Fabaceae en is endemies aan die Oos-Kaap en die Wes-Kaap en is deel van die fynbos. Dit kom van George tot by Humansdorp voor.
Unukalhai
Unukalhai (ook bekend as Alpha Serpentis of α Ser) is ’n dubbelster in die kop van die sterrebeeld Slang (Serpens). Met ’n skynbare magnitude van 2,6 is dit die helderste ster in die sterrebeeld en kan dit van die grootste deel van die Aarde af met die blote oog gesien word. Volgens parallaksmetings is dit sowat 74 ligjare van die Son af.
Eienskappe
Alpha Serpentis is ’n reusester met ’n sterreklassifikasie van K2 III, wat beteken dit het al die waterstof in sy kern opgebruik en weg van die hoofreeks geëvolueer. Sy geraamde radius is sowat 12 keer dié van die Son. Sy effektiewe temperatuur van 4 498 K gee dit die oranje kleur wat tipes is van K-tipe sterre.
Die ster straal sowat 38 keer die ligsterkte van die Son uit en nog 32 keer in die infrarooi, dus altesaam 70 keer soveel. ’n Metgeselster met ’n skynbare magnitude van 11.8 kom by ’n hoekskeiding van 58 boogsekondes van Alpha Serpentis af voor, terwyl ’n ster van die 13de magnitude 2,3 boogminute weg is.
Name
Die ster se Bayer-naam is "Alpha Serpentis" en sy Flamsteed-naam "24 Serpentis". Sy tradisionele naam "Unukalhai" (ook Unuk al Hay of Unuk Elhaija gespel) kom van die Arabiese عنق الحيّة ʽunuq al-ḥayyah, "die slang se nek", en die naam "Cor Serpentis" van die Latyn vir "die hart van die slang". In 2016 het die Internasionale Astronomiese Unie se sternaamwerkgroep (WGSN) die naam "Unukalhai" vir die ster goedgekeur.
Boor-11
Boor-11 B is 'n stabiele isotoop van boor. Dit is die isotoop wat mees volop is.
KMR
Albei die stabiele kerne van boor kan vir resonansie gebruik word, maar hulle besit albei 'n kwadrupool. Boor-11 is die beste KMR-kern omdat die kwadrupool kleiner is en die gevoeligehid groter. Die gevoeligheid by natuurlike isotoopsamestelling is 0,165 ten opsigte van proton-KMR en die bereik van die chemiese verskuiwings ongeveer 210 dpm. Die resonansiefrekwensie is 32,083974% van die proton s'n.
'n Probleem is dat die KMR-buisies wat gewoonlik vir die tegniek gebruik word boor bevat en dit lewer 'n breë agtergrondpiek. Kwartsbuisies is beter maar ook duur.
Vivian Bonnell
Vivian Bonnell (23 Mei 1924 – 18 November 2003) was 'n Amerikaanse aktrise. Sy was bekend vir haar rolle in die rolprente For Pete's Sake (1974), Teachers (1984), Summer School (1987), en Ghost (1990).
Tritoniopsis antholyza
Die karkarblom (Tritoniopsis antholyza) is 'n meerjarige plant en geofiet wat tot die genus Tritoniopsis behoort en deel van die fynbos is. Die spesie is endemies aan die Noord-Kaap, Oos-Kaap en Wes-Kaap.
Esperiopsis inodes
Esperiopsis inodes is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Esperiopsis en tot die familie Esperiopsidae. Die wetenskaplike naam van die spesie is die eerste keer geldig gepubliseer in 1993 deur Lévi.
Abdoellah II van Jordanië
Abdoellah II bin al-Hoessein (Arabies: عبدالله الثاني بن الحسين, ʿAbdullah al-thani bin Al-Husayn, gebore 30 Januarie 1962) is sedert 1999 koning van Jordanië. Hy behoort tot die Hasjemitiese familie, wat sedert 1921 oor die land regeer en hulleself beskou as afstammelinge van die profeet Mohammed deur sy dogter Fatimah.
Vroeë lewe
Abdoellah is in Amman gebore as die oudste kind van koning Hoessein en sy tweede vrou, die Brits gebore prinses Moena. As die koning se oudste seun was Abdoellah die regmatige troonopvoler, todat koning Hoessein in 1965 die titel aan sy broer, prins Hassan, oorgedra het.
Abdoellah het sy skoolopleiding in Amman begin en sy opvoeding oorsee voortgesit. Hy het sy militêre loopbaan in 1980 in die Jordaniese weermag begin en 1994 beheer van die land se spesiale magte oorgeneem. In 1998 het hy ’n generaalmajoor geword.
In 1993 is Abdoellah met Rania al-Jassin (van Palestynse afkoms) getroud; hulle het vier kinders: kroonprins Hoessein, prinses Iman, prinses Salma en prins Hasjem. ’n Paar weke voor sy dood het koning Hoessein Abdoellah as sy erfgenaam aangewys, en hy het sy pa opgevolg.
Bewind
In 2011 het grootskaalse protesaksies in die Arabiese wêreld uitgebreek en dit het in baie ander lande tot ’n burgeroorlog gelei. Abdoellah het egter vinnig op binnelandse onrus gereageer deur die regering te vervang en hervormings aan die grondwet en wette oor openbare vryhede en verkiesings in te stel. Die hervormings het plaasgevind te midde van ongeëwenaarde uitdagings wat gespruit het uit streekonstabiliteit, insluitende die instroming van 1,4 miljoen Siriese vlugtelinge na die land, wat nie veel natuurlike hulpbronne het nie, en die opkoms van die Islamitiese Staat in Irak en die Levant (ISIL).
Abdoellah is plaaslik en internasionaal gewild omdat hy Jordaniese stabiliteit handhaaf. Hy is ook bekend daarvoor dat hy dialoog tussen godsdienste en ’n algemene begrip van Islam aanmoedig. Hy is die derde langs regerende Arabiese leier en is in 2016 deur die internasionale Sentrum vir Islamitiese Strategiese Studies in Jordanië aangewys as die Moslem met die meeste invloed ter wêreld. Hy is beskermheer van die Moslemse en Christelike heilige terreine in Jerusalem, ’n posisie wat sy dinastie sedert 1924 beklee.
Koningin Rania van Jordanië
Rania al-Abdoellah (Arabies: رانيا العبد الله, Rāniyā al-ʻAbd Allāh; gebore as Rania al-Jassin op 31 Augustus 1970) is die koningingemaal van Jordanië.
Lewe
Sy is in Koeweit gebore in ’n Palestynse familie. Sy het ’n graad in besigheidsadministrasie aan die Amerikaanse Universiteit in Kaïro verower en daarna vir ’n rukkie by Citibank gewerk. Sy het toe na Jordanië getrek, waar sy vir Apple Inc. in Amman gewerk en die destydse prins Abdoellah ontmoet het.
Sedert sy in 1993 getroud is met die prins, wat nou die koning van Jordanië is, het sy bekend geword vir haar voorspraak vir opvoeding, gesondheid, gemeenskapsbemagtiging, die jeug, interkulturele dialoog en mikrofinansiering. Sy is ook baie bedrywig op die sosiale media soos Facebook, YouTube, Instagram en Twitter. Sy en Abdoellah het twee seuns en twee dogters, onder andere kroonprins Hoessein.
Rania het al verskeie dekorasies van regerings ontvang.
Wit-Nyl
Die Wit-Nyl (Arabies: النيل الأبيض, an nīl al 'abyaḍ) is die grootste sytak van die Nylrivier in Afrika. Dit is saam met die Blou-Nyl een van twee bronriviere van die Nyl. Weens sy lengte, meer as twee keer dié van die Blou-Nyl, word die Wit-Nyl as die Nylrivier se hoofloop beskou, terwyl die Blou-Nyl as die Nylrivier se grootste sytak beskou word.
Die twee bronriviere van die Wit-Nyl ontspring in die gebergtes van Burundi en Rwanda net oos van die grens tot die Demokratiese Republiek van die Kongo. Aansluitend vloei die rivier in 'n noordoostelike rigting en mond naby die grens tussen Tanzanië en Uganda in die Victoriameer uit. Naby Jinja verlaat die Wit-Nyl, nou Victoria-Nyl genoem, die Victoriameer en vloei in 'n noordelike rigting deur die Kyogameer. Die rivier, hier Kyoga-Nyl genoem, vloei in 'n noordoostelike rigting en mond in die Albertmeer uit. Aansluitend vloei die Albert-Nyl in 'n noordelike rigting en kruis die grens tot Suid-Soedan, waar die rivier deur dié land se hoofstad, Joeba, vloei. Hier staan die rivier as Berg-Nyl (Arabies: بحر الجبل, Baḥr al-Jabal of Baḥr el-Jebel; letterlik "Bergrivier" of "Rivier van die Berg") bekend en vorm die Sudd, een van die wêreld se grootste vleilande en die grootste binnedelta in Afrika. Die Wit-Nyl vloei verder in 'n noordelike rigting en bereik die grens van Soedan, waar dit Bahr al-Abiad genoem word. In dié land se hoofstad, Khartoem, vloei die Wit-Nyl en die Blou-Nyl saam en die hoofloop van die Nylrivier ontstaan.
Mike Erwin
Mike Erwin (gebore 31 Augustus 1978) is 'n Amerikaanse akteur. Hy is bekend vir sy rolle in die rolprente The New Guy (2002), Hulk (2003), en Chaos Theory (2008).
Kogelbaai
Kogelbaai (soms Koeëlbaai genoem) is 'n natuurlike baai geleë tussen Gordonsbaai en Rooi-els aan die ooskus van Valsbaai.
Donker newel
duimnael|260px|LDN 483 is sowat 700 [[ligjare van ons af in die sterrebeeld Slang. ]]
’n Donker newel of absorpsienewel is ’n soort newel wat so dig is dat dit die lig van voorwerpe agter hulle, soos sterre en emissie- en refleksienewels, blokkeer. Die blokkering word veroorsaak deur interstellêre stofdeeltjies. Swerms en groot donkernewelkomplekse word verbind met reuse- molekulêre wolke. Geïsoleerde, klein donker newels word Bok-newels genoem (na die sterrekundige Bart Bok). Nes met ander interstellêre stof of materiaal, is voorwerpe wat dit verberg net sigbaar danksy radiogolwe of infrarooilig.
Oorsig
Donker wolke lyk so vanweë submikrometer-grootte stofdeeltjies wat bedek is met bevrore koolstofmonoksied en stikstof, wat die deurgang van lig met sigbare golflengtes blokkeer. Ook teenwoordig is molekulêre waterstof, atomiese helium, C18O, CS, NH3 (ammoniak), H2CO (formaldehied), c-C3H2 (siklopropenilideen) en ’n molekulêre ioon N2H+ (diasenilium), wat almal redelik deursigtig is. Dié wolke is die broeigrond vir sterre en planete, en om hul ontwikkeling te verstaan is noodsaaklik vir ’n begrip van stervorming.
Die vorm van sulke donker newels is baie onreëlmatig; hulle het geen duidelike grense nie. Die grootste donker newels is met die blote oog sigbaar en lyk soos donker kolle teen die ligter agtergrond van die Melkweg.
Fannie Bourke
Fannie Bourke (12 Julie 1886 – 9 Maart 1959) was 'n Amerikaanse aktrise. Sy was bekend vir haar rolle in die rolprente Beating Back (1914), Right Off the Bat (1915), The Love Expert (1920), en Lummox (1930).
Paleoantropologie
Die veld maak gebruik van primatologie, paleontologie en antropologie. Namate tegnologie en metodes verbeter, speel genetika 'n al hoe belangriker rol, veral in die ondersoek en vergelyking van DNS-strukture om die verband tussen spesies en genusse te bepaal.
Etimologie
Die term paleoantropologie is afgelei van die Griekse παλαιός (palaiós, "oud, antiek"), ἄνθρωπος (ánthrōpos, "man, mens") en die agtervoegsel -λογία (-logía, "studie van").
Hominoidea-taksons
Hominoidea is 'n superfamilie ape, en die familie Hominidae bevat die familie grootape en mense binne dié superfamilie. Die Homininae bevat beide die mense en Afrika-ape. Laasgenoemde verwys net na die sjimpansee en gorilla. Die term Hominini verwys na die menslike tribus, waarvan Homo sapiens (moderne mense) die enigste lewende spesie is.
18de eeu
In 1758 het Carl Linnaeus die naam Homo sapiens in die 10de uitgawe van sy werk Systema Naturae gebruik as 'n spesienaam, maar sonder 'n wetenskaplike beskrywing van die spesifieke spesie-eienskappe. Aangesien die grootape in die 19de eeu as die mens se naaste verwante beskou is gegrond op morfologiese ooreenkomste, is gespekuleer dat die mense se heel naaste verwante die sjimpansee (genus Pan) en gorilla (genus Gorilla) was. Vanweë die natuurlike habitat van dié diere is aangeneem mense en Afrika-ape het 'n gemeenskaplike voorsaat gehad en dat fossiele van dié voorsate eindelik in Afrika gevind sou word.
thumb|150px|[[Charles Darwin.]]
19de eeu
Die wetenskap het stellig in die laat 19de eeu ontstaan toe belangrike ontdekkings gedoen is wat gelei het tot die studie van menslike evolusie. Die ontdekking van die Neanderdaller in Duitsland, Thomas Huxley se Evidence as to Man's Place in Nature en Charles Darwin se The Descent of Man was alles belangrik vir paleoantropologiese navorsing.
Die moderne veld het begin met die ontdekking van die Neanderdaller in 1856 en bewyse van sogenaamde grotmense. Die idee dat mense soortgelyk aan die grootape is, was geruime tyd al aan wetenskaplikes duidelik, maar die biologiese evolusie van spesies in die algemeen is nog nie bestudeer nie, tot met die publikasie van Darwin se On the Origin of Species in 1859.
Asië
thumb|links|Vyf van die sewe bekende fossieltande van [[Homo luzonensis wat in die Filippyne ontdek is.]]
Voor die algemene aanvaarding van Afrika as die oorsprong van die genus Homo, het naturaliste van die 19de eeu die mens se oorsprong in Asië gesoek. Die eerste enkele menslike tand, uit Beijing, is in die vroeë 20ste eeu deur die Duitse paleontoloog Max Schlosser beskryf. Elf jaar later, in 1918, het die Sweedse geoloog Johan Gunnar Andersson die terreine om Zhoukoudian, 'n dorpe sowat 50 km suidwes van of Beijing in China, ontdek. Omdat min vondste aanvanklik gedoen is, is uitgrawings egter laat vaar.
thumb|links|Die Zhoukoudian-terrein. Nuus van die tande se ontdekking het wetenskaplikes in Beijing opgewonde gemaak en planne vir omvattender ondersoeke is gou opgestel. Aan die spits van die nuwe vlaag was Davidson Black, 'n Kanadees gebore anatoom wat in Beijing gewerk het. Black het Andersson se belangstelling gedeel, asook sy mening dat Sentraal-Asië 'n belowende plek was om vroeë mense te vind.
Die Sweedse paleontoloog Anders Birger Bohlin het in 1927 'n tand soortgelyk aan die voriges as onmiskenbaar dié van 'n mens geïdentifiseer en dit Sinanthropus pekinensis genoem. Die nuus is eers met skeptisisme begroet, en baie geleerdes het hulle bedenkinge daaroor gehad dat 'n enkele tand belangrik genoeg was dat 'n nuwe soort vroeë hominien daarna genoem word. Net minder as twee jaar later, in die winter van 1929, het Pei Wenzhong by Zhoukoudian die eerste volledige skedeldak van die Pekingmens ontdek. Meer as 20 jaar ná Schlosser se aanvanklike beskrywing was die teenwoordigheid van vroeë mense in Oos-Asië nie meer 'n bespiegeling nie, maar 'n werklikheid.
1920's-1940's
Die eerste paleoantropologiese vonds in Afrika was die ontdekking in 1921 van die Kabwe 1-skedel by Kabwe (Broken Hill), Zambië. Dié spesie is aanvanklik Homo rhodesiensis genoem, maar word vandag beskou as deel van die spesie Homo heidelbergensis.
In 1924 het professor Raymond Dart in 'n kalksteengroep by Taung 'n merkwaardig goed bewaarde spesimen (van 'n jong gesig en die binnekant van 'n skedel) ontdek, wat hy Australopithecus africanus genoem het (Australopithecus beteken "suidelike aap"). Hoewel die brein klein was (410 cm³), was die vorm daarvan gerond, anders as dié van sjimpansees en gorillas, en meer soos dié van mense. Daarbenewens het die spesimen kort snytande gehad en die agtertoe-posisie van die foramen magnum (opening aan die onderkant van die skedel) het daarop gedui dat dit tweevoetig was.
Al dié eienskappe het Dart oorreed dat die Taung-kind 'n tweevoetige menslike voorsaat was, 'n oorgang tussen aap en mens. Dart se gevolgtrekking is egter dekades lank geïgnoreer, want in dié tyd is geglo 'n groot brein het voor tweevoetigheid ontwikkel. Die ontdekking van nog fossiele in Afrika was nodig wat soos dié spesimen lyk.
In die 1930's het die paleontoloog Robert Broom 'n nuwe spesie by Kromdraai, Suid-Afrika, ontdek en beskryf. Hoewel dit in sommige opsigte soos Dart se Australopithecus africanus gelyk het, het Broom se spesimen veel groter kiestande gehad. Vanweë dié verskil het Broom sy spesimen Paranthropus robustus genoem, met 'n nuwe genusnaam. Daarmee het hy die praktyk gevestig om slanke Australopithecus-lede in die genus Australopithecus te plaas en robuuste Australopithecus-lede in die genus Paranthropus. In die 1960's is die robuuste soort na Australopithecus geskuif. 'n Meer onlangse konsensus is om die oorspronklike klassifikasie van Paranthropus as 'n aparte genus te gebruik.
1950's-1990's
In die tweede helfte van die 20ste eeu is aansienlik meer paleoantropologiese vondste in Afrika gedoen. Baie van die vondste is verbind met die werk van die Leakey-gesin in Oos-Afrika. In 1959 het Mary Leakey se ontdekking van fossiel OH 5 by Olduvai Gorge, Tanzanië, gelei tot die identifikasie van 'n nuwe spesie, Paranthropus boisei. In 1960 het die Leakeys fossiel OH 7 ontdek, ook by Olduvai Gorge, en dit 'n nuwe spesienaam, Homo habilis, gegee.
In 1972 het Bernard Ngeneo, wat vir Richard Leakey gewerk het, die fossiel KNM-ER 1470 naby die Turkanameer in Kenia ontdek. KNM-ER 1470 word beskou as óf 'n aparte spesie, Homo rudolfensis, óf bewys van seksuele dimorfisme in Homo habilis. In 1967 het Richard Leakey die vroegste definitiewe voorbeelde van anatomies moderne mense gerapporteer, wat ontdek is by Omo Kibish, Ethiopië. Dit is bekend as die Omo-oorblyfsels.
In die laat 1970's het Mary Leakey die beroemde Laetoli-voetafdrukke in Tanzanië uitgegrawe wat wys hoe oud tweevoetigheid in die menslike lyn is.
thumb|220px|A. sediba. Verskeie ander belangrike vondste is in Oos-Afrika gedoen. Die beroemdste daarvan is waarskynlik die Lucyskelet, wat in 1973 ontdek is deur Donald Johanson en Maurice Taieb in Ethiopië se Afardriehoek. Op grond van dié skelet en daaropvolgende ontdekkings is 'n nuwe spesie, Australopithecus afarensis, geskep. In 1975 het Colin Groves en Vratislav Mazák 'n nuwe spesie mense aangekondig wat hulle Homo ergaster genoem het. Homo ergaster-spesimens is op verskeie terreine is Oos- en Suider-Afrika ontdek. In 1994 het Tim D. White nog 'n nuwe spesie, Ardipithecus ramidus, aangekondig gegrond op fossiele uit Ethiopië.
In 1999 is twee nuwe spesies bekend gemaak: Berhane Asfaw en Tim D. White se Australopithecus garhi, gegrond op spesimens wat in Ethiopië se Awashvallei ontdek is; en Meave Leakey se Kenyanthropus platyops, gegrond op skedeldak KNM-WT 40000 uit die Turkanameer.
Heloïse Denner
Heloïse Denner (geboortedatum onbekend) is 'n Suid-Afrikaanse politikus en 'n lid van die Nasionale Vergadering van Suid-Afrika vir die Vryheidsfront Plus. In 2019 het sy en Tammy Wessels die eerste vroue geword om die VF+ party in die Parlement te verteenwoordig.
Paleoantropologie
21ste eeu
In die 21ste eeu is nog talle fossiele ontdek wat die kennis oor vroeë spesies vergroot het. In 2001 het Zeresenay Alemseged byvoorbeeld 'n Australopithecus afarensis-kindfossiel, Selam, in die Afarstreek in Ethiopië ontdek. Dit is 'n besonder belangrike vonds, want dit sluit 'n bewaarde tongbeen in, iets wat uiters selde in ander paleoantropologiese fossiele voorkom, maar belangrik is om die evolusie van spraakvermoëns te begryp.
Twee nuwe spesies uit Suider-Afrika is in onlangse jare ontdek en beskryf. In 2008 het 'n span onder Lee Berger 'n nuwe spesie, Australopithecus sediba, aangekondig op grond van fossiele wat hulle in die Malapagrot in Suid-Afrika ontdek het. In 2015 het 'n span, ook onder Lee Berger, nog 'n spesies, Homo naledi, bekend gemaak op grond van die fossiele van 15 individue wat in die Rising Star-grotte van Swartkrans in Suid-Afrika ontdek is.
Ook in Oos-Afrika is nuwe spesies ontdek. In 2000 het Brigitte Senut en Martin Pickford die spesie Orrorin tugenensis beskryf op grond van fossiele wat hulle in Kenia ontdek het. In 2004 het Yohannes Haile-Selassie aangekondig 'n spesie wat voorheen Ardipithecus ramidus genoem is, is 'n voorbeeld van 'n ander spesie, Ardipithecus kadabba.
Hoewel die meeste hominienfossiele in Afrika in Oos- en Suider-Afrika ontdek word, is daar 'n paar uitsonderings soos Sahelanthropus tchadensis, wat in 2002 in Tsjad ontdek is. Dit is ook belangrik, want dit vergroot die geografiese omvang van vroeë mense.
Alberto Santos-Dumont
Alberto Santos-Dumont (Cabangu, Santos Dumont (Palmira (Minas Gerais), 20 Julie 1873 – Guarujá (São Paulo), 23 Julie 1932) was 'n Brasiliaanse lugvaartpionier. Hy was die eerste wat in Europa gevlieg het met 'n swaarder-as-lug-tuig.
Jeug
Santos-Dumont was die seun van 'n ryk koffieplanter. Hy het gefassineer geraak met lugvaart toe hy in 1888 die eerste keer 'n lugballon in die stad São Paulo gesien het. Hy het 'n fassinasie gehad vir Jules Verne se werk wat vol nuwe uitvindings was en hy wou hierdie wêreld 'n werklikheid maak.
Lugballonne en lugskepe
Hy het na Parys verhuis vir sy studies en in Julie 1898 het hy in sy eerste lugballon, die Brasilië, gevlieg. Omdat lugballonne nie beheer kon word nie, het hy 'n lugskip begin ontwikkel. Na verskeie mislukkings het die nr. 6 daarin geslaag om 'n prys van 100 000 frank op 19 Oktober 1901 te wen deur binne 30 minute om die Eiffeltoring te vlieg. Hy het altesaam veertien lugskepe gebou.
Vliegtuie
Nadat hy van Octave Chanute gehoor het dat die Wright-broers 'n vliegtuigvlug geneem het, het dit sy volgende fassinasie geword. Op 23 Oktober 1906, voor 'n versamelde skare by Bagatelle Park in Neuilly, het hy die eerste vlug gemaak op 'n vliegtuig wat deur Gabriel Voisin gebou is. Op 12 November 1906 het hy die wêreldrekord met 'n vlug van 220 meter verbeter. Hy het toe ’n vliegtuig ontwerp wat so lig en klein was dat dit met ’n motor, die Demoiselle, vervoer kon word.
Einde van sy lewe
Omstreeks hierdie tyd is hy met veelvuldige sklerose gediagnoseer. Hy het onttrek en na sy geboorteland Brasilië verhuis, waar hy op 23 Julie 1932 selfmoord gepleeg het. Daar word onder meer gesê dat hy teleurgesteld was met die gebruik van vliegtuie in oorlogvoering.
Brasiliaanse held
In Brasilië word hy as 'n held beskou. Die stad Santos Dumont, die Santos-Dumont-lughawe in Rio de Janeiro en 'n snelweg is na hom vernoem.
Sy huis in die somerwoning van die keisers van Brasilië, Petrópolis, is nou 'n klein museum.
In 2015 is die boek De gevleugelde, ’n historiese roman oor sy lewe, deur die Nederlandse skrywer Arthur Japin gepubliseer.
Lucy Boryer
Lucy Boryer (gebore 14 Februarie 1965) is 'n Amerikaanse aktrise. Sy is bekend vir haar rolle in die rolprent Sleepwalkers (1992) en in die televisiereekse ABC Afterschool Specials (1972), Star Trek: The Next Generation (1987), en Doogie Howser, M.D. (1989).
Juan Escobedo
Juan Escobedo is 'n Amerikaanse vervaardiger, akteur, en regisseur. Hy is bekend vir sy rol in die rolprent The Truth About the Truth (2018).
Psydrax subcordatus
Psydrax subcordatus is meerjarige, struik of 'n boom wat deel is van die Rubiaceae familie.
Huis van Aviz
Die Huis van Aviz (moderne Portugese spelling: Avis [ɐˈviʃ]) was die tweede koningsdinastie wat tussen 1383 en 1580 oor Portugal geregeer het. Sy naam is afgelei van die nedersetting Avis, setel van die gelyknamige ridderorde. Die orde se grootmeester, Johannes I (Portugees: Dom João I), was die grondlegger van die dinastie. Gedurende die regentskap van die Huis van Aviz het Portugal tot die wêreld se leidende seevaardersnasie ontwikkel.
Esperiopsis koltuni
Esperiopsis koltuni is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Esperiopsis en tot die familie Esperiopsidae. Die wetenskaplike naam van die spesie is die eerste keer geldig gepubliseer in 2007 deur Ereskovsky & Willenz.
Huis van Aviz
Die Huis van Aviz het tot en met 1580 oor Portugal geregeer. Met die Portugese troonopvolgingskrisis van dieselfde jaar het Filips II van Spanje die Portugese kroon geërf.
Tritoniopsis (plant)
Tritoniopsis is 'n genus van meerjarige blomplante wat tot die familie Iridaceae hoort en is die eerste keer as 'n genus beskryf in 1926. Al die spesies in die genus is endemies aan die ou Kaapprovinsie. Die naam verwys na die Afrika-genus Tritonia en word gekombineer met die Griekse woord opsis, wat lyk-soos beteken. Daar is 25 spesies in die genus en al 25 is geofiete en deel van die fynbos. Die plant blom die beste nadat dit gebrand het.
Spesies
• Tritoniopsis antholyza (Poir.) Goldblatt
• Tritoniopsis bicolor J.C.Manning & Goldblatt
• Tritoniopsis burchellii (N.E.Br.) Goldblatt
• Tritoniopsis caffra (N.E.Br.) Goldblatt & J.C.Manning
• Tritoniopsis dodii (G.J.Lewis) G.J.Lewis
• Tritoniopsis elongata (L.Bolus) G.J.Lewis
• Tritoniopsis flava J.C.Manning & Goldblatt
• Tritoniopsis flexuosa (L.f.) G.J.Lewis
• Tritoniopsis intermedia (Baker) Goldblatt
• Tritoniopsis lata (L.Bolus) G.J.Lewis
• Tritoniopsis latifolia G.J.Lewis
• Tritoniopsis lesliei L.Bolus
• Tritoniopsis nemorosa (E.Mey. ex Klatt) G.J.Lewis
• Tritoniopsis nervosa (Baker) G.J.Lewis
• Tritoniopsis parviflora (Jacq.) G.J.Lewis
• Tritoniopsis pulchella G.J.Lewis
• Tritoniopsis pulchra (Baker) Goldblatt
Esperiopsis lesliei
Esperiopsis lesliei is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Tritoniopsis (plant)
Spesies
• Tritoniopsis ramosa (Klatt) G.J.Lewis
Esperiopsis lesliei
Die spons behoort tot die genus Esperiopsis en tot die familie Esperiopsidae. Die wetenskaplike naam van die spesie is die eerste keer geldig gepubliseer in 1988 deur Uriz.
Tritoniopsis (plant)
Spesies
• Tritoniopsis revoluta (Burm.f.) Goldblatt
• Tritoniopsis triticea (Burm.f.) Goldblatt
• Tritoniopsis unguicularis (Lam.) G.J.Lewis
• Tritoniopsis williamsiana Goldblatt
Stefania Turkewich
Stefania Turkewich-Lukianovych (25 April 1898 – 8 April 1977) was 'n Oekraïense komponis,  pianis en musikoloog wat as Oekraïne se eerste vrouekomponis erken is. Haar werke is deur die Sowjetunie in die Oekraïne verbied.
Phyllis Hodges Boyce
Phyllis Hodges Boyce (24 Julie 1936 – 12 Mei 2010) was 'n Amerikaanse aktrise. Sy was bekend vir haar rolle in die rolprente Gone with the Wind (1939), Canon City (1948), en Girls Town (1959).
Klein-Vetrivier
Die Klein-Vetrivier is 'n rivier wat sentraal in die Vrystaatprovinsie van Suid-Afrika vloei. Dit sluit aan by die Groot-Vetrivier in die Erfenisdam om saam verder as die Vetrivier weswaarts te vloei.
Esperiopsis lingua
Esperiopsis lingua is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Esperiopsis en tot die familie Esperiopsidae. Die wetenskaplike naam van die spesie is die eerste keer geldig gepubliseer in 1970 deur Koltun.
Hakskeenpan
Hakskeenpan is 'n modder- en soutpan in die Kalahari-woestyn, in Suider-Afrika. Dit is in die Mier-streek in die Noord-Kaap in Suid-Afrika op 801 meter bo seevlak geleë. Die pan beslaan 'n oppervlakte van ongeveer 140km2.
Langtermyn landskap evolusie
Die huidige Kalahari-landskap is die resultaat van 'n verskeidenheid interaksies tussen tektoniese en geomorfologiese prosesse wat oor aansienlike tydskale gewerk het. Die aanvanklike ontwikkeling van die Kalahari was nou gekoppel aan die evolusie van die Afrika-landmassa na die verbrokkeling van die superkontinent Gondwanaland tydens die Mesosoïkum. Die geleidelike skeiding van Afrika van die hedendaagse Australië, Antarktika, Indië en Suid-Amerika het gepaard gegaan met die geleidelike verhitting en die skeuring van die kors, wat gelei het tot die opheffing van die kontinentale marge in Suid-Afrika tot in die laat Kryt. Die ontwikkeling van hierdie verhoogde marge het beduidende implikasies vir die streeksvloeistelsels gehad; die eindproduk was 'n dubbele dreineringspatroon wat hoofsaaklik bestaan uit kort riviere wat direk in die see uit die Groot Platorand dreineer en langer riviere wat binnelands dreineer en nooit die see bereik nie.
Pan-omgewings
Panne is klein, geslote wasbakke of depressies wat mere bevat en kenmerkend is van droë tot halfdroë gebiede met 'n lae verligting. Dit is ook baie belangrik as waterbronne vir beide die mens en die natuur. Panne kom oral in die Kalahari en so ver as Zambië voor, maar is 'n besondere belangrike komponent van die landskap in streke met 'n jaarlikse reënval van minder as 500mm en onderliggende rots of sediment wat vatbaar is vir erosie deur die wind. Die suidelike Kalahari voldoen aan albei hierdie kriteria.
Twee gebiede wat panne bevat, kom in die suide van Kalahari voor: 'n breë sone wat strek vanaf Upington, oor die laer Molopo en noordwaarts tot in Namibië en 'n kleiner gebied tussen Vryburg in Noordwes en Tsabong in Botswana. Binne hierdie gebiede kom panne voor as geïsoleerde landskapseienskappe, maar ook in die afgrond in die vloere van droë valleie en paleo-afleidingslyne, en in die gange tussen lineêre duine. Die meerderheid het geen oppervlakinvloei nie, hoewel sommige oor kort, swak ontwikkelde kanale beskik wat afloop lewer tydens groot reënvalgebeurtenisse. Hakskeenpan is een van die grootste geïsoleerde panne in die Suid-Afrikaanse Kalahari; die ander opvallende pan is Koppieskraal-pan direk suid-wes van die Kgalagadi-oorgrenspark.
Klimaat
Die klimaat in die Suid-Kalahari-ekostreek is half-droog. Die temperatuur wissel baie, beide op 'n seisoenale en daaglikse basis, met 'n gemiddelde maksimum- en minimumtemperatuur van 35,7° C en 19.5° C in Januarie en 22.2° C en 1.2° C in Julie. Reënval is onbetroubaar en onreëlmatig, en val veral gedurende die vlugtige, hoë intensiteit donderstorms tussen November en April. Voordat die reënseisoen begin, waai sterk noordwestewinde tussen September en November, wat stofstorms veroorsaak. Die gemiddelde jaarlikse neerslag is ongeveer 223mm. Die humiditeit is laag en verdamping hoog; laasgenoemde veroorsaak die karakteristieke groot tekort in die jaarlikse waterbegroting. Die rivierwater in die sisteem is geneig om alkalies en troebel te wees. Die riviere vloei egter net vlugtig na 'n reënbui, en vinnige infiltrasie in die sanderige Kalaharigrond beteken dat die vloede, hoewel hulle by tye voorkom, skaars is, en dat die riviere vinnig ophou vloei.
Naam
In Afrikaans beteken "Hakskeen" 'hak', wat waarskynlik 'n verwysing is na die vorm van die pan op 'n kaart. "Pan" is die Afrikaanse woord vir 'n "droë meer".
Landspoedrekordpoging
Die Bloodhound SSC- span het Hakskeenpan gekies om hul 1000km per uur landspoed-rekordpoging uit te voer nadat die reën in die Black Rock-woestyn hul poging aldaar laat misluk het, en daar nie genoeg water was om die oppervlak plat te maak nie. Die span het Hakskeenpan gekies as gevolg van sy plat oppervlak. Die baan waarop Bloodhound SSC op die Hakskeenpan sal loop, is 1100 meter breed en 20km lank.
Met toetse wat gedurende Oktober en November plaasgevind het, het die Bloodhound 'n spoed van 1 010km/h behaal, amptelik die sesde vinnigste tot nog toe. Die span het terug na Europa vertrek waar 'n vuurpyl aangebring sal word om die aanslag op 1 600km/h te doen, hopenlik gedurende 2020.
Esperiopsis macrosigma
Esperiopsis macrosigma is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Esperiopsis en tot die familie Esperiopsidae. Die wetenskaplike naam van die spesie is die eerste keer geldig gepubliseer in 1916 deur Stephens.
Vaas
'n Vaas is 'n hol houer, gewoonlik hoog in verhouding tot sy horisontale deursnee. Dit word hoofsaaklik vir dekoratiewe doeleindes gebruik. Dit kan van 'n aantal materiale vervaardig word, soos keramiek, glas, nie-roesende metale, soos aluminium, koper, brons of vlekvryestaal. Selfs hout is gebruik om vase te maak, hetsy deur boomspesies te gebruik wat natuurlik teen vrot weerstand bied, soos kiaat, of deur 'n beskermende deklaag op konvensionele hout toe te pas. Vase word dikwels versier, en dit word gereeld gebruik om snyblomme te hou.
Vase het oor die algemeen 'n soortgelyke vorm. Die voet of basis kan bolvormig, plat, karinaat wees of 'n ander vorm hê. Die liggaam vorm die hoofgedeelte van die stuk. Sommige vase het 'n skouer, waar die liggaam binnetoe buig, 'n nek wat hoogte gee, en 'n lip, waar die vaas weer buitetoe uitvlam. Sommige vase het ook handvatsels.
Psoralea pinnata
Psoralea pinnata is 'n boom in die familie Fabaceae en is endemies aan die Wes-Kaap. Dit kom vanaf die Kaapse Skiereiland tot by die Kogelberg voor en is deel van die fynbos.
Cole Escola
Cole Escola (gebore 25 November 1986) is 'n Amerikaanse akteur, skrywer, en regisseur. Hy is bekend vir sy rolle in die televisiereekse Jack in a Box (2009), Jeffery & Cole Casserole (2009), Mozart in the Jungle (2014), en Man Seeking Woman (2015).
Kepler-186f
Kepler-186f is ’n eksoplaneet wat om die rooidwergster Kepler-186 wentel. Dit is sowat 500 ligjare van die Aarde af en is die eerste eksoplaneet met ’n radius min of meer dié van die Aarde wat in die bewoonbare sone van ’n ander ster gevind is. Nasa se Kepler-ruimteteleskoop het dit bespeur met die oorgangsmetode, saam met vier ander planete wat nader aan die ster voorkom – hulle is almal effens groter as die Aarde. Dit is op 17 April 2014 aangekondig en daarna in die tydskrif Science gepubliseer.